als_Latn dik_Latn sag_Latn
Si rezultat i marrëveshjes së bashkëpunimit mes Universitetit “Kadri Zeka” në Gjilan dhe Këshillit Kombëtar Shqiptar , profesor të Fakultetit të Edukimit kanë qëndruar në shkollën fillore “Naim Frashëri” në Komunën e Bujanocit me qëllim të trajnimit të mësimdhënëseve të mësimit klasor dhe mësimit lëndor të shkollave shqipe të komunës së Bujanocit
Trajnues kanë qenë Dekani i Fakultetit të Edukimit Jonuz Dërvodeli, Dekani i Shkencave Kompjuterike Xhevdet Thaqi, Prodekani i Fakultetit të Edukimit në Universitetin “Kadri Zeka” Bashkim Dalipi dhe Demë Hoti, Prodekan i Fakultetit të Edukimit në UP.
Pjesëmarrësit në këtë trajnim e kanë vlerësuar shumë lartë dhe shumë të suksesshëm këtë organizim. Këshilli Kombëtar Shqiptar, shkollat dhe mësimdhënësit e komunës së Bujanovcit, kanë kërkuar që edhe në të ardhmen të bashkëpunojnë më tepër në avancimin e procesit të mësimdhënies dhe mësimnxënies.
Trajnime të tilla nga Profesorët e Universitetit “Kadri Zeka”, do të ketë edhe në javët në vazhdim në komunat e Luginës.
Ndryshe qëllimi i i marrëveshjes mes Universitetit “Kadri Zeka” dhe Këshillit Kombëtar Shqiptar, është bashkëpunimi profesional për trajnimin e mësimdhënësve të shkollave fillore dhe të mesme të Luginës së Preshevës (Preshevë, Bujanoc, Medvegjë) si dhe aspekte tjera për përgatitjen e kuadrove të reja në fushën e arsimit, bashkëpunimi në mes të palëve rreth kuotave të regjistrimit të studentëve të rinj në UKZ, vendosja e kritereve për aplikim për studentë të rinj nga Lugina në UKZ, organizimi i tryezave të përbashkëta debatuese, organizimi i konferencave të përbashkëta, si dhe bashkëpunime të tjera të cilat mund të ndërlidhen me aspektin e edukimit.
Copyright © 2017 Universiteti KADRI ZEKA Gjilan
als_Latn als_Latn als_Latn als_Latn als_Latn crh_Latn